Om denne boken

I «Quizbibelen» vil du finne mer enn 5000 spørsmål innenfor alle tenkelige kategorier og vanskelighetsgrader. Her er spørsmål om historie, geografi, idrett, vitenskap, litteratur, film, musikk, TV, kongehus, kjendiser – og selvfølgelig en del bibelhistorie. Atle Nielsen har rett og slett laget alle quizbøkers mor, selveste QUIZBIBELEN! I god bibelsk tradisjon består boken av både gamle og nye spørsmål, og svarene finner du under overskriften Åpenbaringen. E-boka har veldig brukervennlig oppsett – hvor du enkelt kan klikke deg frem og tilbake mellom spørsmål og svar.

Anmeldelser

«Den som ikke kan svare på ett eneste spørsmål her, er i trøbbel. På den andre siden, den som kan svare på alt, er også i faresonen». - Dagbladet

«Atle Nielsen har laget en veldig morsom og utfordrende quiz-bok. Den er gjennomarbeidet og gjennomtenkt.» - Sandefjords blad

Atle Nielsen

QUIZ-

BIBELEN

5077 spørsmål om
alt mellom himmel og jord

FONT FORLAG

Forord

Jeg har alltid elsket quiz. Eller «spørsmål og svar» som det het da jeg var liten. Jeg pløyde spørrebøker og pugget svarene. Igjen og igjen. Stadig nye bøker. Og blader. Jeg var aldri vanskelig å be når det skulle spørres og svares.

Og sånn har det fortsatt. Med spørrebøker, Geni, Trivial Pursuit og spørrespalter i aviser og blader. Jeg er storforbruker, og jeg elsker det. Jeg jobber med det også. Jeg har selv hatt quizspalter i aviser, radio og fjernsyn. Jeg har laget spørsmål til brettspill og andres bøker. Jeg er quizmaster på et utested i Bergen og har skrevet en quizbok tidligere også.

Men nå er det alvor. Dette er selve Spørreboken med stor S. Selveste Bibelen i spørrebøkenes verden. Quizbibelen!

Da jeg (med et smil) fortalte min venn Jon Hjørnevik at jeg jobbet med en quizbok som skulle inneholde så ufattelig mange spørsmål at det ikke var noen vits i å skrive flere quizbøker etterpå, sa han: – Å ja. Selve Quizbibelen altså?

Og der var den. Tittelen. Takk, Jon! Dette er Quizbibelen. Og quizbøkenes bok er selvfølgelig bygget opp etter bibelsk modell. Med spørsmål om alt mellom himmel og jord – slik undertegnede ser verden. Det betyr at det er veldig mye om pop og rock, sport, litteratur, film, historie og geografi og ikke så veldig mye om bilmerker, klassisk musikk og vitenskap. Jeg håper likevel det er noe for enhver smak – tross alt. Det er nok spørsmål å ta av.

For å kunne skrive denne boken har jeg lest mange andre bøker. Noen spørsmål er tatt fra boken «En ytterst interessant bok om alt du ikke vet» av John Lloyd og John Mitchinson. Jeg har lest mine Hardy-gutter og min Morgan Kane, og jeg har lest og sett litt Harry Potter også, men ikke så mye som min datter, Kristin, som står bak alle HP-spørsmålene i boken. Takk, Kristin!

Jeg er også eier av en ganske omfangsrik platesamling, som er kilde til mange musikkspørsmål og sitater, og ellers får jeg takke mor og far for de første spørrebøkene jeg fikk, og internett for alt jeg har lest der.

Så her er den. Selveste Quizbibelen. Til bruk i hytte og hus, alene eller sammen med dem du er glad i. Til glede og ergrelse. God fornøyelse!

Bergen, 21. august 2011
Atle Nielsen

Innholdsfortegnelse

Historie:

Første historiebok

Andre historiebok

Tredje historiebok

Fjerde historiebok – (litt tøffere)

Femte historiebok (litt tøffere)

Sjette historiebok

Syvende historiebok

Åttende historiebok

Niende historiebok (litt tøffere)

Tiende historiebok (tøffe)

Første romerbrev

Første vikingbrev

Andre verdenskrigbrev 1

Første indianerbrev

Andre vikingbrev

Andre romerbrev

Andre indianerbrev

Andre verdenskrigsbrev 2

Bibelhistorie:

Første mosebok

Andre mosebok

Tredje mosebok

Fjerde mosebok (tøffe,)

Femte mosebok

Jesu liv og gjerninger 1

Jesu liv og gjerninger 2

Jesu liv og gjerninger 3

Geografi:

Første geografibok

Andre geografibok

Tredje geografibok

Fjerde geografibok (litt tøffere)

Femte geografibok (litt tøffere)

Sjette geografibok

Syvende geografibok

Åttende geografibok

Niende geografibok (litt tøffere)

Tiende geografibok (litt tøffere)

Evangeliet etter Oslo 1

Bergensernes gjerninger 1

Evangeliet etter Trondheim 1

Evangeliet etter Stavanger

Evangeliet etter Tromsø

Evangeliet etter Oslo 2

Bergensernes gjerninger 2

Evangeliet etter Trondheim 2

Musikk:

Første musikkbok

Andre musikkbok

Tredje musikkbok

Fjerde musikkbok

Femte musikkbok

Sjette musikkbok – tretti fra sekstitallet

Syvende musikkbok – tretti fra syttitallet

Åttende musikkbok – tretti fra åttitallet

Niende musikkbok – tretti fra nittitallet

Tiende musikkbok – tretti fra 2000-tallet

Beatles’ gjerninger 1

Brevet til vokalistene

Hippienes gjerninger 1

Brevet til trommisene

Rolling Stones’ gjerninger 1

Første omadresserte brev til musikerne

Punkernes gjerninger 1

Klassikernes gjerninger

Brevet til gitaristene

Klassikernes gjerninger 2

Hippienes gjerninger 2

Rolling Stones’ gjerninger 2

Beatles’ gjerninger 2

Brevet til keyboardistene og pianistene

Andre omadresserte brev til musikerne

Punkernes gjerninger 2

Tredje omadresserte brev til musikerne

Brevet til bassistene

Fjerde omadresserte brev til musikerne

Albumbrevet

Litteratur:

Første litteraturbok

Andre litteraturbok

Tredje litteraturbok

Fjerde litteraturbok (litt tøffere)

Femte litteraturbok (litt tøffere,)

Sjette litteraturbok

Syvende litteraturbok

Åttende litteraturbok

Niende litteraturbok

Harry Pottes gjerninger 1

Forfatternes gjerninger

Harry Potters gjerninger2

Morgan Kanes gjerninger 1

Andre forfatterbrev

Hobbitenes gjerninger 1

Tegneserieheltenes gjerninger 1

Morgan Kanes gjerninger 2

Morgan Kanes gjerninger 3 – (litt tøffere – for hardbarkede Kane-fans)

Hobbitenes gjerninger 2

Tegneserieheltenes gjerninger 2

Frøken Detektivs gjerninger

Omadresserte brev til forfatterne

Hobbitenes gjerninger 3

Harry Potters gjerninger 3

Hardy-guttenes gjerninger

Tegneserieheltenes gjerninger 3

Tegneserieheltenes gjerninger 4

Hobbitenes gjerninger 4

Morgan Kanes gjerninger 4 (litt tøffere - for hardbarkede Kane-fans)

Harry Potters gjerninger 4

Film:

Første filmbok

Andre filmbok

Tredje filmbok

Fjerde filmbok

Femte filmbok

Sjette filmbok

Filmbransjens gjerninger

Filmregissørenes gjerninger

Filmstjernenes gjerninger

Omadresserte brev til skuespillene 1

Omadresserte brev til skuespillene 2

Sport:

Første sportsbok

Andre sportsbok

Tredje sportsbok

Syklistenes høysang 1 – Tour de France

Fjerde sportsbok (tøffe)

Syklistenes høysang 2

Femte sportsbok (tøffe)

Skiskytternes høysang 1

Friidrettens høysang 1

Friidrettens høysang 2

Skiskytternes høysang 2

Fotballens høysang 1 – Norge

Fotballens høysang 2 – England

Dommernes bok

Skøytesportens høysang 1

Hoppsportens høysang 1

Langrennssportens høysang 1

Fotballens høysang 3 – VM

Skøytesportens høysang 2 (tøffe)

Hoppsportens høysang 2

Langrennsløperens høysang 2

Alpinistenes høysang 1

Alpinistenes høysang 2

Skøytesportens høysang 3 (tøffe)

Langrennsløperens høysang 3

Hoppsportens høysang 3

Kongelig:

Første kongebok

Andre kongebok

Tredje kongebok

Fjerde kongebok (litt tøffere)

Dyr:

Noas ark 1

Noas ark 2

Apostlenes hester

Dyrenes gjerninger 1

Dyrenes gjerninger 2

Litt av hvert:

Ordspråket

Årstallenes høysang 1

Årstallenes høysang 2

Babels tårn

Job(b)s bok

Vann og vin

Politikernes gjerninger 1

Brevet til festivalfolket

Fisk og brød

Brevet til de ukjente 1

Politikernes gjerninger 2

Brevet til de ukjente 2

TV:

Første brev til fjernsynet

TV-stjernenes gjerninger 1

Andre brev til fjernsynet

TV-stjernenes gjerninger 2

Tredje brev til fjernsynet

Fotospørsmål

25 korte spørsmål med lange svar

Det gamle testamente

Første mosebok

En tid etter at dette hadde hendt, ville Gud sette Abraham på prøve. Han sa til ham: «Abraham!»

Sentralt punkt i Bibelens første mosebok. Her er «Quizbibelen»s første mosebok.
Vi begynner med tretti bibelspørsmål:

‣ Til svar

1. Hvor mange mosebøker er det i Bibelen?

2. Hvor mange bøker er det i Bibelen?

3. Hvordan lyder åpningssetningen?

4. Hva het de to første menneskene på jorden?

5. Hvor mange dager brukte Gud på skaperverket?

6. Hva gjorde han den syvende dagen?

7. Hva ble Adam laget av?

8. Og hva laget Gud Eva av?

9. Hva var grunnen til at de ble utstøtt fra paradiset?

10. Hvilket dyr var det som lurte Eva til å spise frukten fra treet?

11. Hvilken straff fikk slangen?

12. Hva het den første brodermorder?

13. Hvilket yrke hadde Kain?

14. Og Abel?

15. På hvilket språk er størsteparten av GT skrevet?

16. Hvor ble Kain forvist til?

17. Hvorfor var Kain sjalu på Abel?

18. Adam og Eva fikk en sønn til etter Abels død. Hva het han?

19. Hvor gammel var Noa da han ble far til sine tre sønner?

20. Hvor lenge regnet det under syndfloden?

21. Hvor lenge seilte Noa og familien og dyrene rundt i Arken?

22. Hva het de tre sønnene til Noa?

23. Hvor lang var Noas ark?

24. Hvor strandet Noas ark?

25. Hva hadde duen Noa sendte ut i nebbet da den kom tilbake?

26. Hva plasserte Gud på himmelen som et tegn på pakten med Noa om at han aldri skulle ødelegge jorden igjen?

27. Hva dyrket Noa som førstemann i historien?

28. Hvor gammel ble Noa?

29. I hvilken by bygget menneskene et tårn som skulle nå opp til himmelen?

30. Gud likte ikke det tårnet. Hva gjorde han for å forvirre menneskene som bygget det?

‣ Til svar

Åpenbaringen: Første mosebok

‣ Tilbake til spørsmålssiden

1. Fem

2. 66

3. I begynnelsen skapte Gud himmelen og jorden

4. Adam og Eva

5. Seks

6. Han hvilte

7. Jord

8. Et av Adams ribbein

9. Eva spiste av frukten fra det forbudte treet

10. En slange

11. Den måtte krype på buken

12. Kain

13. Jordbruker

14. Sauegjeter

15. Hebraisk

16. Til landet øst for Eden

17. Fordi Gud bare aksepterte Abels offer

18. Set

19. 500 år

20. 40 dager og 40 netter

21. I 150 dager

22. Sem, Kam og Jafet

23. 300 alen

24. På Araratfjellet

25. Et oljeblad

26. Regnbuen

27. Vin

28. 950 år

29. Babel

30. Han ga menneskene forskjellige språk, så de ikke skulle forstå hverandre

‣ Tilbake til spørsmålssiden

Andre mosebok

Hver den som spiser syret brød fra den første til den sjuende dagen, skal utryddes av Israel!

Hårda bud fra Herren til Moses og broren hans i andre mosebok. Men hva het nå broren igjen? Det er noe av det vi lurer på i det følgende:

‣ Til svar

1. Hva het de to byene som Gud ødela p.g.a. innbyggernes utsvevende liv?

2. Hva het mannen som fikk lov å flykte sammen med familien sin?

3. Hva skjedde med hustruen hans under flukten?

4. Hva gjorde Lots døtre for å føre slekten videre?

5. Hvem er den eldste av patriarkene?

6. Hvem var Abraham gift med?

7. Hva het Abrahams sønn med henne?

8. Abraham hadde også en sønn med en trellkvinne. Hva het hun?

9. Og hva het denne sønnen?

10. Hvordan testet Gud Abrahams tro?

11. Hvem var Isak gift med?

12. Hva het tvillingsønnene til Isak?

13. Hvem var eldst av dem?

14. Den andre lurte likevel til seg førstefødselsretten for et måltid. Hva slags rett?

15. Jakob drømte om en stige. Hvor førte den?

16. Jakob giftet seg med to søstre. Hva het de?

17. Hvor lenge måtte han tjene hos deres far for å få dem?

18. Hvor mange sønner fikk Jakob?

19. Hva het den yngste?

20. Og den nest yngste?

21. Hvorfor hatet brødrene Josef?

22. Hva var det Josef drømte som virkelig fikk brødrene til å tenne?

23. Hvordan havnet Josef i Egypt?

24. Hva trodde Jakob hadde skjedd med Josef?

25. Hvem tjente Josef først hos i Egypt?

26. Hvilket yrke hadde denne mannen?

27. Hva betydde Josefs drøm om at syv magre kuer kom og åt opp syv fete?

28. Hva gjorde moren til Moses for å hindre at han ble drept sammen med alle andre nyfødte guttebarn i Egypt?

29. På hvilket fjell fikk Moses de ti bud?

30. Hva het broren til Moses?

‣ Til svar

Åpenbaringen: Andre mosebok

‣ Tilbake til spørsmålssiden

1. Sodoma og Gomorra

2. Lot

3. Hun snudde seg og så ødeleggelsene til tross for at de ikke fikk lov å se seg tilbake. Dermed ble hun til en saltstøtte

4. Skjenket faren full og lå med ham

5. Abraham

6. Sara

7. Isak

8. Hagar

9. Ismael

10. Han ba ham ofre Isak

11. Rebekka

12. Esau og Jakob

13. Esau

14. En tallerken linser

15. Opp til himmelen

16. Lea og Rakel

17. Syv år for hver av dem

18. 12

19. Benjamin

20. Josef

21. Fordi de mente faren favoriserte ham

22. At de bandt kornbånd og at hans kornbånd reiste seg mens de andre bøyde seg.

23. Brødrene solgte ham dit som slave

24. At han var tatt av et vilt dyr. Brødrene hadde dyppet kjortelen hans i blodet fra en slaktet bukk og sendte den til faren

25. Potifar

26. Hoffmann hos farao og sjef for livvakten

27. At det først kom syv gode år og deretter syv vonde

28. Satte ham i en sivbåt og sendte ham nedover Nilen

29. Sinai berg

30. Aron

‣ Tilbake til spørsmålssiden

Tredje mosebok

When Israel was in Egypt’s land: Let my people go, Oppress’d so hard they could not stand, Let my people go.

Spiritual om flukten fra Egypt. Men hva heter den igjen? Her er flere spørsmål fra Det gamle testamente:

‣ Til svar

1. Hva var de ti bud skrevet på?

2. Hvordan lyder det tredje bud?

3. Hvordan åpenbarte Gud seg for Moses?

4. Hvor mange landeplager sendte Gud over Egypt?

5. Hvilket hav var det som delte seg da Moses og israelittene flyktet fra farao?

6. Hvor lenge vandret jødene i ørkenen?

7. Hva het ørkenen?

8. Hva kaltes den syvarmede lysestaken Moses fikk i oppgave å smi?

9. Hva slags helligdom laget israelittene da Moses drøyde med å komme ned fra fjellet?

10. Moses fikk lov å se inn i Israel før han døde. Hva het fjellet han sto på?

11. Hvilken kjent negro spiritual omhandler flukten fra Egypt?

12. Hvordan slutter femte mosebok?

13. Hva heter Bibelens sjette bok?

14. Hvem overtok som israelernes leder etter Moses?

15. Hva het byen de måtte ta for å komme inn i det lovede landet?

16. Hvordan falt Jerikos murer?

17. Hvilken bok kommer etter «Josva» i GT?

18. Hvor mange dommere var det som styrte i Israel?

19. Hvor satt styrken til kjempen Samson?

20. Hvem var det som fikk ham klippet?

21. Hvor mange kongebøker er det i GT?

22. Hvem var konge før David?

23. Hvordan døde Saul?

24. Hvilket våpen brukte David da han felte kjempen Goliat?

25. Av hvilket folkeslag var Goliat?

26. Hvilket instrument var kong David god på?

27. Hva het den gifte kvinnen David forelsket seg i?

28. Og hva het mannen hennes som fikk en fremskutt plass i hæren og ble drept?

29. Hva het Davids sønn, som vendte seg mot ham og som døde da han under flukt ble hengende fast i et tre?

30. Hvem etterfulgte David som konge?

‣ Til svar

Åpenbaringen: Tredje mosebok

‣ Tilbake til spørsmålssiden

1. Stentavler

2. Du skal holde hviledagen hellig

3. I en brennende busk

4. Ti

5. Sivhavet – en arm av Rødehavet

6. 40 år

7. Sinai

8. Menoraen

9. En gullkalv

10. Nebo berg

11. «Go down, Moses»

12. Med Moses’ død

13. Josva

14. Josva

15. Jeriko

16. Ved at israelittene blåste så høyt i hornene sine at murene sprakk

17. Dommernes bok

18. 13

19. I håret

20. Dalila

21. To

22. Saul

23. Han tok livet av seg ved å kaste seg mot sverdet sitt

24. En slynge

25. Filistrene

26. Harpe

27. Batseba

28. Urias

29. Absalom

30. Salomo

‣ Tilbake til spørsmålssiden

Fjerde mosebok (tøffe)

Den første dagen i den andre måneden, i året etter at israelittene drog ut av Egypt, mens de var i Sinai-ørkenen, talte Herren til Moses i møteteltet.

Slik åpner fjerde mosebok i Bibelen. Og også i den får Moses mange tøffe oppgaver av en kravstor Gud. Her kommer noen ganske tøffe spørsmål du kan bryne deg på:

‣ Til svar

1. Hvor mange bøker inneholder GT i den protestantiske tradisjonen?

2. Når omtrent levde patriarkene, altså Abraham og hans nære etterkommere?

3. Hva var det Abraham ofret i stedet for Isak?

4. Hvor gammel ble Abraham?

5. Hva het Abrahams kone etter Sara?

6. Hva het Saras trellkvinne som Abraham fikk barn med?

7. Hva het sønnen han fikk med henne?

8. Hvor gammel var Isak da han giftet seg med Rebekka?

9. Hvem gikk opp og ned på stigen Jakob drømte om?

10. Hva het faren til Lea og Rakel?

11. Hvem var mor til Josef og Benjamin?

12. Hvor lenge levde Jakob i Egypt etter å ha møtt igjen Josef?

13. Hvordan slutter første mosebok?

14. Hva var det Aron laget gullkalven i ørkenen av?

15. Hva kaltes gudshuset Moses bygget i ørkenen?

16. Hva befant seg inne i det aller helligste?

17. Hvor døde Aron?

18. Hvilken bok kommer etter mosebøkene i GT?

19. Hvilken bok kommer etter Dommernes bok?

20. Hvor mange samuelsbøker er det i GT?

21. Hva het Josvas far?

22. Hva het skjøgen i Jeriko, som hjalp Josvas speidere?

23. I hvilken bok finner vi historien om Samson og Dalila?

24. Hva gjorde filistrene med Samson da de endelig klarte å fange ham?

25. Hvor mange sønner og døtre hadde Job?

26. I hvilket land bodde Job?

27. Hvor mange salmer er det i Salmenes bok?

28. Hvor mange profetbøker er det i Det gamle testamente?

29. I hvilken av GTs bøker kan du lese om Davids kamp mot Goliat?

30. Hvem regnes som kong Davids stammor?

‣ Til svar

Åpenbaringen: Fjerde mosebok (tøffe)

‣ Tilbake til spørsmålssiden

1. 39

2. Ca. 1800 til 1700 f.Kr.

3. En vær som hadde satt fast hornene i en busk

4. 175 år

5. Ketura

6. Hagar

7. Ismael

8. 40 år

9. Guds engler

10. Laban

11. Rakel

12. 17 år

13. Med Josefs død

14. Av gullringene de hadde i ørene

15. Tabernaklet

16. Paktens ark

17. På toppen av Hor-fjellet

18. Josvas bok

19. Ruts bok

20. To

21. Nun

22. Rahab

23. Dommernes bok

24. De stakk ut øynene hans og gjorde ham til slave

25. Sju sønner og tre døtre, som alle døde. Etterpå fikk han sju nye sønner og tre nye døtre

26. Us

27. 150

28. 16

29. Samuels bok

30. Rut

‣ Tilbake til spørsmålssiden

Femte mosebok

Kom i hu den sterke hånd og alle de store, gruvekkende gjerninger som Moses utførte for øynene på hele Israel.

Slik slutter femte mosebok. Og her følger siste runde med spørsmål fra Det gamle testamente i Quizbibelen. Men det blir mer fra Det nye testamente senere i boken.

‣ Til svar

1. Omtrent når var David konge i Israel?

2. Hva het Salomos sønn som ble konge etter ham?

3. Hvorfor ble Daniel kastet i løvehulen?

4. Hvor mange klagesanger er det i Det gamle testamente (GT)?

5. Hvilken romersk feltherre erobret Jerusalem i år 63 f.Kr.

6. Hva kalles første mosebok med et latinsk ord?

7. Og andre mosebok?

8. Blant protestantene deles GT gjerne inn i tre typer bøker. Hvilke?

9. Mellom hvilke bøker i GT finner du Dommernes bok?

10. I hvilket land bodde Ester?

11. Hva kalles første krønikebok også?

12. Hvilket tidsspenn tar første krønikebok for seg?

13. Om hva handler Nehemjas bok?

14. Hvor lenge før Kristus overtok dommerne styringen av Israels stammer?

15. Hvor lenge styrte de?

16. Hvem ble konge etter dommernes styre?

17. Når ble Israel og Juda skilt?

18. Hvor mange sider er Bibelen på?

19. Hvor mange timer regner man at det tar å lese Bibelen sammenhengende?

20. Hva er den siste boken i Det gamle testamente?

21. Hva er det boken Klagesangene handler om?

22. Hvem tilskrives Klagesangene?

23. Hvem kom uskadd opp etter en natt i løvehulen?

24. I hvilket land bodde Daniel, hovedpersonen i Daniels bok?

25. I hvilken bok står skrevet: «Både mannen og kvinnen var nakne uten å skamme seg»?

26. Hvor mange salmer inneholder Salmenes bok?

27. Hva kaltes gjerne Forkynneren tidligere?

28. Hvem regner man med at Forkynneren var?

29. Hvorfor ble Josef kastet i fengsel i Egypt?

30. Hvordan kom Josef ut av fengselet?

‣ Til svar

Åpenbaringen: Femte mosebok

‣ Tilbake til spørsmålssiden

1. 1000 til 965 f.Kr.

2. Rehabeam

3. Fordi han ba til andre enn kong Dareios

4. Fem

5. Pompeius

6. Genesis

7. Exodus

8. De historiske, de poetiske og de profetiske

9. Mellom Josva og Ruts bok

10. Persia

11. «Det kronistiske historieverk»

12. Fra Adam til Davids død

13. Om gjenoppbyggingen av Jerusalems murer

14. 1200 f.Kr.

15. Ca. 180 år

16. Saul

17. 926 f.Kr.

18. 1400

19. Bibelen er altså på ca. 1400 sider, har 1346 kapitler, 35 690 vers, ca. 740 000 ord og ca. 3 millioner bokstaver. Mange steder, i kirker og i media, har det blitt arrangert sammenhengende høytlesning av Bibelen som helhet. Slik høytlesning tar ca. 80 timer. Å lese den stille tar ca. 50 timer.

20. Malakis bok

21. Babylonernes ødeleggelse av Jerusalem

22. Profeten Jeremia

23. Daniel

24. Babylon

25. Første mosebok

26. 150

27. Predikeren

28. Kong Salomo

29. Han tjente hos Potifar, men Potifars hustru påsto at Josef prøvde seg på henne (enda det egentlig var omvendt)

30. Han kunne tyde drømmer, og farao trengte en til å tyde sine

‣ Tilbake til spørsmålssiden

Første historiebok

Historien er den versjonen av fortiden som folk er blitt enige om.

Sa Napoleon Bonaparte, mens han selv skapte historie. Her er noen historiske spørsmål:

‣ Til svar

1. Hvilken konge ble drept i slaget ved Svolder?

2. Hvilken statsminister gikk av som følge av EF-avstemningen i 1972?

3. Hvem overtok som statsminister i Sverige da Olof Palme ble skutt?

4. Og hvem overtok som president i USA da John F. Kennedy ble skutt?

5. Hvor mange koner hadde Henrik 8?

6. Hva het kongen i det selvstendige Norge sommeren 1814?

7. Hvor mange av hustruene til Henrik 8 ble halshugget?

8. I hvilket slag døde den norske kongen Harald Hardråde?

9. Hvilken president måtte gå av som følge av Watergate-skandalen?

10. Hvilken konge ble kalt «Solkongen»?

11. Hva betyr tilnavnet til kong Magnus Lagabøter?

12. Og tilnavnet til kong Olav Kyrre?

13. I hvilket år forliste Titanic?

14. Hvem var president i Russland før Vladimir Putin?

15. I hvilket år ble Gro Harlem Brundtland statsminister første gang?

16. Hvilken norsk politiker kalles «parlamentarismens far»?

17. Hvem eide skipet Ormen Lange?

18. Hvilken statsminister lot seg avbilde i underbuksen?

19. På hvilket skip het kapteinen William Bligh og en av offiserene Fletcher Christian?

20. Hvilket parti ble stiftet av bl.a. Christian Michelsen i 1909?

21. Hvilket år kom svartedauden til Norge?

22. Hvem var statsminister i Norge før Gro Harlem Brundtland overtok første gang?

23. Hvem var far til Bergens grunnlegger Olav Kyrre?

24. I hvilket år ble Pompeii ødelagt av vulkanen Vesuv?

25. I hvilket land var det borgerkrig fra 1861 til 1865?

26. Hvem var statsminister i Norge ved utbruddet av andre verdenskrig?

27. Hvilket år startet Koreakrigen?

28. Hvem fant sjøveien til India?

29. Hvilket år døde kong Haakon?

30. Hvilket parti representerte tidligere statsminister Lars Korvald?

‣ Til svar